แนวโน้มดัชนีเช้าลุ้นดีดขึ้น
นักวิเคราะห์ คาด ดัชนีเช้าลุ้นดีดขึ้น ปัจจัยกังวลจากสเปน - QE3 แค่กดดันช่วงสั้น
27 ก.ย. 2555

นักวิเคราะห์ คาด ดัชนีเช้าลุ้นดีดขึ้น ปัจจัยกังวลจากสเปน - QE3 แค่กดดันช่วงสั้น
นายณาศิส ประเสริฐสกุล นักกลยุทธ์การลงทุน บล.เกียรตินาคิน กล่าวว่า ตลาดหุ้นไทยในช่วงสั้นนี้มีโอกาสที่จะดีดตัวขึ้นได้หลังจากที่ได้ปรับตัวลงมาหลายวัน และเช้านี้ตลาดหุ้นอื่นในภูมิภาคเอเชียก็มีการดีดกลับขึ้นได้เล็กน้อย  ทั้งนี้ในเรื่องของความกังวลเกี่ยวกับปัญหาในสเปน และมาตรการ QE3 ที่กลัวกันว่าจะไม่เกิดประโยชน์ต่อการกระตุ้นเศรษฐกิจนั้น มองว่าเป็นเพียงแค่แรงกดดันระยะสั้นเท่านั้น 
ทั้งนี้ ในเรื่องของสเปนจะมีเหตุการณ์สำคัญ 2 เรื่องในวันพรุ่งนี้(28 ก.ย.)ซึ่งน่าจะเป็นปัจจัยบวก นั่นคือการประกาศผล Stress Test ของแบงก์ในสเปน ซึ่งก็คาดการณ์ว่าแบงก์ในสเปนอาจจะต้องเพิ่มทุนประมาณ 6 หมื่นล้านยูโร อีกเรื่องเป็นการประกาศงบประมาณของสเปน ซึ่งตรงนี้ก็ยังมองบวก เพราะเป็นความชัดเจนที่เกิดขึ้นในสเปนพร้อมให้แนวรับ 1,265 จุด แนวต้าน 1,280 จุด